Nathi se DG ontlok kritiek oor Taalmonument-voorstel | Netwerk24
Nathi Mthethwa Foto: GCIS
Die DA, VF Plus en AfriForum het kritiek uitgespreek nadat die nasionale departement van kuns en kultuur sy stilte verbreek het oor die voorstel dat die Afrikaanse Taalmonument se naam moet verander.
Dit volg nadat Vusumuzi Mkhize, direkteur-generaal (DG) van die departement, in 'n onderhoud gesê het die minister kan nie beveel dat die monument hernoem word nie, maar die raad word gevra om te kyk hoe hy ander tale kan akkommodeer en "inklusief vir almal" kan wees.
Hy het Maandag aan eNCA gesê dit sal bydra tot transformasie en die erkenning van inheemse tale, terwyl Mkhize ook voorgestel het dat Xhosa ingesluit kan word omdat dit 'n dominante taal in die Wes-Kaap is.
Die raad van die Afrikaanse Taalmonument en -museum (ATM) vergader Donderdag en Vrydag agter geslote deure oor die moontlike naamsverandering en Saterdag word 'n openbare vergadering in die Paarl gehou.